УСТАВ

**На НАРОДНО ЧИТАЛИЩЕ „ЗОРА – 1904” село Габаре обл. Враца**

**ГЛАВА ПЪРВА:**

Чл.1. Народно читалище **”**Зора-1904” е традиционно, самоуправляващо се, българско, културно-просветно сдружение с идеална цел, изградено върху принципите на доброволността, демократизма и автономията. То няма политическа насоченост и в дейността му могат да участват всички физически лица без оглед на ограничения във възраст,пол,политически и религиозни възгледи и етническо самосъзнание.
Чл.2. Народно читалище**”**Зора-1904” е самостоятелна институция, която работи във взаимодействие с учебни заведения, обществени организации и други структури, които извършват определена културно-просветна или образователна дейност.

Чл.3. Народно читалище **”**Зора-1904”се съюзява, сътрудничи и координира своята дейност с други читалища на територията на Република България, за защита на своите интереси и за провеждане на съвместни дейности и инициативи.
Чл.4.Читалището е юридическо лице с нестопанска цел, работещо в обществена полза с наименование: НАРОДНО ЧИТАЛИЩЕ”ЗОРА – 1904” със седалище и адрес на управление – с Габаре общ.Бяла Слатина обл.Враца ул.Петко Лалов”№29

**ГЛАВА ВТОРА:**

***ЦЕЛИ :***

Чл.5. Народно читалище **”**Зора-1904” работи за постиганe на следните цели:
А/ Развитие и утвърждаване на духовните и културни ценности на гражданското общество

 Б/ Институционално укрепване на читалището като местен общностен център с културно-просветни, информационни, социални и граждански функции
В/ Поддържане на традиционните читалищни дейности и фолклора и осигуряване на тяхната приeмственост от следващите поколения
Г/ Повишаване ролята на читалището за социалната и културната интеграция на различни групи от общността – рискови, хора с увреждания, етнически и др.
Д/ Превръщане на читалището в общодостъпен център за библиотечно и информационно осигуряване на населението на с. Габаре чрез ускорено навлизане в дейността му на съвременните информационни технологии.

Е/ Разширяване на възможностите на читалището за осигуряване на личностна реализация чрез: продължаващо образование и „Учене през целия живот”, повишаване на квалификацията, консултации и информационна дейност в областта на ИТ, езиковото обучение, селското стопанство, туризма и др.
Ж/ Засилване ролята на читалището при формиране на активно гражданство и кандидатстване с проекти по Оперативните програми на СФ на ЕС и Програмата за развитие на селските райони и други.
З/ Работа на читалището с младите хора от общността, подкрепа на техните инициативи, застъпничество за интересите им с цел да се постигнат положителни промени и реализиране на младежки проекти

**ГЛАВА ТРЕТА :**

Чл.6. Народно читалище **”**Зора-1904” осъществява дейност в обществена полза и извършва основни дейности като :
А/Урежда и поддържа библиотека, читалня , фото-, фоно-, филмо- и видеотеки.
Б/Развива и подпомага любителското художествено творчество
В/Организира курсове, кръжоци, клубове, прожекции, достъп до Интернет, празненства, концерти , чествания и др.
Г/Събира и разпространява знания за родния край
Д/Създава и съхранява музейни сбирки и експонати, съгласно Закона за културното наследство
Е/Развива самостоятелно или в сътрудничество с други организации спомагателна стопанска дейност, в съответствие с действащото законодателство, като използва приходите от нея за постигане на определените от устава цели
Ж/Осъществява социални дейности и услуги, подпомагащи лица и семейства, както и такива, свързани с отглеждането, възпитанието,обучението и уплътняване на свободното време на деца и млади хорa

З/Осъществява обучения на деца, младежи и лица в трудоспособна възраст ; професионална квалификация и преквалификация ; консултантска дейност.
И/Работи за преодоляване на междуетническите проблеми и бедността на засегнати социални групи и общности
Й/ Предоставя компютърни и интернет услуги
К/Развива фестивален, културен, селски туризъм в страната и чужбина
Л/ Извършва консултантска, преводаческа, издателска и информационна дейност
М/Осъществява различни дейности, свързани с опазване на природата и биологичното разнообразие.
М/ Извършва и допълнителни дейности, които не са забранени от закона, подпомагащи изпълнението на основните функции, с изключение на използването на читалищната сграда за клубове с политически цели, за обсебването й от религиозни секти и други дейности, противоречащи на добрите нрави, националното самосъзнание и традиции
Чл.7.Читалището провежда и възпитателна дейност, съобразно своите основни цели.
Чл.8. Читалището няма право възмездно или безвъзмездно да предоставя притежавано или ползвано от него движимо или недвижимо имущество за:
• хазартни игри и нощни заведения;
• за дейност на нерегистрирани от Закона за вероизповеданията религиозни общности и юридически лица с нестопанска цел на такива общности;
• за постоянно ползване на политически партии и организации

• на председателя, секретаря, членовете на настоятелството и проверителната комисия и на членовете на техните семейства.

**ГЛАВА ЧЕТВЪРТА :**
***ЧЛЕНСТВО***

Чл.9.Народно читалище **”**Зора-1904”е правоприемник на името и традициите на учреденото през 1904г. в с. Габаре

Чл.9.1Читалището придобива качеството на юридическо лице с вписването му в регистъра на юридическите лица с нестопанска цел.

Чл.10.Членовете на читалището са индивидуални, колективни и почетни.
10.1.Индивидуалните членове са български граждани. Те биват действителни и спомагателни.
А/Действителните членове са дееспособни лица, плащат редовно членски внос и имат право на глас – да избират и да бъдат избирани в ръководните органи на читалището.

Б/Спомагателните членове са лица до 18 г., които нямат право да избират и да бъдат избирани, но имат право на съвещателен глас.
2.Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас. Колективните членове могат да бъдат:
А/Професионални организации
Б/Стопански организации
В/Кооперации и сдружения
Г/Търговски дружества
Д/Културно-просветни и любителски клубове и творчески колективи
Е/Други юридически лица с нестопанска цел
3.Почетни членове могат да бъдат български и чужди граждани с изключителни заслуги към читалището
Чл.11.1.Членуването в читалището е доброволно.
2. Кандидатът подава писмена молба до настоятелството,като посочи и актуален адрес за кореспонденция в която декларира, че е запознат с Устава и го приема. Кандидатите – юридически лица представят освен молба и преписи от документите си за регистрация и от решението на управителните си органи за членство в читалището

3.Всеки член има право да бъде информиран за дейността на читалището и резултатите от дейността му.
4.Всеки член на читалището е длъжен :
• Да плаща редовно членския си внос
• Да участва в читалищните дейности, според възможностите си **.** Да уведоми писмено ръководството на читалището при промяна на адресната си регистрация или местоживеене.
• Да не уронва доброто име на Читалището

5.Членските права и задължения на индивидуалните членове са непрехвърлими и не преминават върху други лица.

Чл.12.Прекратяване на членството се извършва чрез:
1.Изключване на съответния член на читалището от Общото събрание по предложение на настоятелството, за системни нарушения на Устава на читалището и злоупотреба с името и традициите на НЧ „Зора-1904”-с. Габаре ,

както и поради неплащане на определения с решение на Общото събрание членски внос за период от 2 календарни години и поради три последователни неучастия в заседанията на Общото събрание
2.По писмено заявление на съответния член, адресирано до настоятелството.
3.Поради смърт на съответния член на читалището или поставянето му под пълно запрещение.
4.С прекратяване на юридическото лице при колективните членове.

**ГЛАВА ПЕТА:**
***ОРГАНИ НА ЧИТАЛИЩЕТО***

Чл.13.Органи на читалището са: Общото събрание, Настоятелството и Проверителната комисия.

***ОБЩО СЪБРАНИЕ***

Чл.14.Върховен орган на читалището е Общото събрание.
1.Общото събрание на читалището се състои от всичките членове на НЧ ”Зора – 1904” , имащи право на глас.
Чл.15.Общото събрание :
1.Изменя и допълва Устава.
2.Избира и освобождава членове на Настоятелството, Проверителната комисия и Председателя и определя броя на членовете им.
3.Приема вътрешни актове, необходими за организацията на дейността на читалището .
4.Изключва членове на читалището, по предложение на Настоятелството, на основание Чл.12, т. 1 от Устава на НЧ ”Зора - 1904”.
5. Определя основни насоки на дейността на читалището.
6. Взема решения за членуване или прекратяване на членство на читалището в читалищно сдружение.
7. Приема бюджета на читалището.
8. Приема годишния отчет до 30 март на следващата година.
9. Определя размера на членския внос
10.Отменя решения на органи на читалището, които противоречат на закона, Устава или други вътрешни актове, регламентиращи дейността на читалището.
11.Взема решения за прекратяване на читалището.
12.Взема решения до отнасяне до съда на незаконосъобразни действия на ръководството или на отделни лица.
Чл.16.Правата по т.1, 2, 7, 8, 10, 11, 12 не могат да се възлагат на други органи на читалището.
Чл.17.Решенията на Общото събрание се вземат с явно гласуване и са задължителни за другите органи на читалището.
Чл.18.Решенията на Общото събрание подлежат на съдебен контрол относно тяхната законосъобразност и съответствие с Устава.
Чл.19.Решенията на органите на читалището, които са взети в противоречие със закона, Устава или предходно решение на Общото събрание, могат да бъдат оспорвани пред Общото събрание по искане на заинтересованите членове на читалището или негов орган, отправено в едномесечен срок от узнаването им, но не по-късно от една година от вземане на решение.
Чл.20.Споровете по Чл.18 могат да бъдат повдигани пред съда по регистрацията на читалището от всеки негов член или орган в едномесечен срок, но не по-късно от една година от датата на вземане на решението.

***СВИКВАНЕ НА ОБЩОТО СЪБРАНИЕ***

Чл.21.1.Редовното общо събрание се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или 1/3 от действителните членове на читалището. Ако в последния случай Настоятелството в едномесечен срок не отправи писмена покана за свикване на Общо събрание, то се свиква от съда по седалището на читалището, по писмено искане на заинтересованите членове.
2.Поканата за Общо събрание трябва да съдържа дневния ред, датата, часа и мястото на общото събрание и по чия инициатива се свиква.
3.Поканата се поставя на видно място в читалището и на други общодостъпни места в селото , най-малко 7 дни преди насрочения ден. Разгласа може да се направи и по кабелната телевизия, интернет и други , а членовете се уведомяват лично срещу подпис в списък с указана дата на връчването, по пощата с обратна разписка на посочения от читалищния член адрес.

4.14 дни преди провеждането на събранието се спира приемането на заявления за членство

5.Общото събрание е законно, ако присъстват повече от половината от всички членове. При липса на кворум, събранието се отлага с един час по-късно, на същото място и при същия дневен ред и може да се проведе, ако на него присъстват не по-малко от 1/3 от членовете при редовно общо събрание и не по-малко от половината плюс един от членовете – при извънредно общо събрание.
Чл.22.1.Всеки член на Общото събрание има право на един глас.
 2.Член на Общото събрание няма право на глас при решаването на въпроси , отнасящи се до :
А/Него, неговият/та съпруга или роднини по права линия – без ограничения, по съребрена линия – до четвърта степен, или по сватовство -до втора степен включително.
Б/Юридически лица, в които той е управител или може да наложи или възпрепятства вземането на решения.
Чл.23.1.Решенията на Общото събрание се вземат с мнозинство от присъстващите.
2.Решенията по Чл.15, т.1 и т. 12 се вземат с мнозинство 2/3 от присъстващите.

***НАСТОЯТЕЛСТВО***

Чл.24.1.Ръководен орган на читалището между общите събрания е Читалищното настоятелство, което се състои най-малко от 5-ма членове, избрани за срок от три години. Същите да нямат родствена връзка по права и съребрена линия до 4-та степен

2.Настоятелството :
А/Свиква общото събрание
Б/Осигурява изпълнението на решенията на Общото събрание
В/Подготвя и внася в Общото събрание проект за бюджет на читалището.
Г/Разпорежда се с имуществото на читалището
Д/Определя реда и организира извършването на дейността на читалището
Е/Назначава Секретаря на читалището, утвърждава длъжностната му характеристика и определя трудовото му възнаграждение

Ж/Приема нови членове на читалището по тяхно писмено заявление, в което пише, че приемат Устава на читалището и са съгласни с определения членски внос за годината.
З/Взема решения за сключване на договори с ръководители, корепетитори и други лица, необходими за осъществяване на читалищната дейност.
И/Определя и утвърждава размера на месечните хонорари и взема решения за награждаване на ръководители и самодейци
Й/Взема решения и утвърждава договори за наем на помещения
К/Взема решения по всички въпроси, които по закон или съгласно Устава не спадат в правата на друг орган.
3.Настоятелството може да взема решения, ако на заседанието присъстват повече от половината от неговите членове.
4.Присъстващо е и лице, с което има двустранна телефонна линия или друга връзка, гарантираща установяване на самоличността му и позволяваща участието му в обсъждането и вземането на решения.Гласуването по този член се удостоверява в протокола от председателстващия заседанието.
5.Настоятелството взема решенията си с мнозинство повече от половината от членовете си, а решенията по Чл.23, т.2 – с абсолютно мнозинство.
6.Настоятелството може да вземе решение, ако се налага да реагира бързо, без провеждане на заседание, а само с подписан от членовете протокол.
7.Настоятелството провежда редовни заседания най-малко 4 пъти годишно.

***ПРЕДСЕДАТЕЛ***

Чл.25.1.Председателят на читалището е член на настоятелството и се избира от Общото събрание в срок от три години.
2.Председателят :
А/Организира дейността на читалището съобразно закона, Устава и решенията на Общото събрание
Б/ Представлява Читалището заедно и поотделно със секретаря на читалището
В/Свиква и ръководи заседанията на настоятелството и председателства Общото събрание
Г/Отчита дейността си пред Настоятелството
Д/Сключва и прекратява трудови договори със служителите, съобразно с бюджета на читалището и въз основа решение на Настоятелството.

***СЕКРЕТАР:***
Чл. 26.1 Секретарят на читалището се назначава от Настоятелството. Той не може да бъде в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/ съпруга на председателя на читалището.
2. Секретарят:
А/ Организира изпълнението на решенията на Настоятелството, включително решенията за изпълнението на бюджета

Б/ Ръководи текущата – основна и допълнителна дейност на читалището, включително разработването и координирането на читалищни проекти
В/ Отговаря за работата на щатния и хонорувания персонал
Г/ Представлява читалището заедно и поотделно с председателя

***ПРОВЕРИТЕЛНА КОМИСИЯ***

Чл.27.1.Проверителната комисия се състои от трима членове, избрани за срок от три години.
2.Членовете на Проверителната комисия не могат да бъдат лица, които са в трудово-правни отношения с читалището или са роднини на членовете на настоятелството по права линия, съпрузи, сестри и роднини по сватовство от първа степен.
3.Проверителната комисия осъществява контрол върху дейността на Настоятелството, Председателя и Секретаря на читалището, по спазване на Закона, Устава и решенията на Общото събрание.
4.При констатирани нарушения, Проверителната комисия уведомява Общото събрание, а при данни за извършено престъпление – органите на прокуратурата.
5.Председателят на Проверителната комисия се избира от Общото събрание.

Чл.28.За членове на Настоятелството и Проверителната комисия не могат да бъдат избирани лица, които са осъждани на лишаване от свобода за умишлени престъпления от общ характер.

**ГЛАВА ШЕСТА :**
***ИМУЩЕСТВО И ФИНАНСИРАНЕ***

Чл.29. Имуществото на читалището се състои от право на собственост и от други вещни права, вземания, ценни книжа, други права и задължения, регламентирани от закона.
Чл.30.Читалището набира средства от следните източници :
А/Членски внос
Б/Културно-просветна дейност
В/Субсидии от държавния и общинския бюджет
Г/Наеми от движимо и недвижимо имущество
Д/Приходи от стопанска дейност,предвидени в настоящия Устав
Е/Дарения, спонсорство, завещания
Ж/Други приходи, незабранени от закона

Чл.31. Всички членове на читалището дължат годишен членски внос, който се определя от Общото събрание и бива :
А/Индивидуален
Б/Колективен
Чл.32.При приключване на счетоводния баланс със загуба, Общото събрание може да вземе решение за допълнителни вноски на членовете за покриването й, с квалифицирано мнозинство от 2/3 от присъстващите.
Чл.33.1.Читалището не може да отчуждава недвижими вещи и да учредява ипотека върху тях.
2.Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

Чл.34. Недвижимото и движимото имущество на читалището, както и приходите от него, не подлежат на принудително изпълнение, освен за вземания, произтичащи от трудови възнаграждения.
Чл.35.1. Настоятелството изготвя годишния отчет за приходите и разходите, който се приема от Общото събрание.
2. Отчетът за изразходваните от общинския бюджет средства се представя в община Бяла Слатина

3.Отчети по проекти задължително се отчитат пред организациите, които финансират проектите.
4.Оформянето на оправдателните документи и отчитането на разходите да се извършва по определения ред.

**ГЛАВА СЕДМА:**
***ПРЕКРАТЯВАНЕ***

Чл.35.1.Читалището може да бъде прекратено по решение на Общото събрание, вписано в регистрите наюридическите лица с нестопанска цел. То може да бъде прекратено с ликвидация или по решение на Окръжния съд, ако:
А/Дейността му противоречи на закона , Устава и добрите нрави;
Б/Имуществото му не се ползва според целите и предмета на дейност на читалището
В/ Е налице трайна невъзможност читалището да действа или не развива дейност за период две години
2. Активите на прекратеното Читалище, останали след ликвидацията, се разпределят между други читалища по ред, установен с наредба на министъра на културата, министъра на финансите, съгласувана с Националния съвет по читалищно дело, като се има предвид регионалния принцип.

***ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ :***

1.Читалището има име **“Зора - 1904”,** кръгъл печат с надпис –**„ НАРОДНО ЧИТАЛИЩЕ ЗОРА-1904**”, в средата -  **с.Габаре**
2.Празникът на НЧ ”Зора-1904” са кръглите годиштнини от неговото създаване 1904г.
3.Химн на НЧ ”Зора -1904”” е песента „Песен за Габаре”
4.Този новУстав е приет на ИЗВЪНАРЕДНО ОБЩО СЪБРАНИЕ на НЧ „Зора-1904” проведено на 25.06.2018г в с.Габаре съобразено с §34 от ПЗР на ЗИД на ЗНЧ, обн..ДВ бр.42 от 05.06.2009г.,изм.ДВ.бр.74 от15.09.2009г., Изм.ДВ,бр.74 от 2016г., в сила от 01.01.2018г. и отменя Устава на читалището , приет от Общото събрание ,проведено на 29.03.2010г. в с.Габаре.Същият е подписан в два екземпляра от действителните членове на читалището съгласно приложения списък, представляващ неразделна част от Устава по един за страните Агенция по вписванията и Читалище.

5.За всички неуредени в този Устав отношения се прилага Закона за народните читалища,\закона за юридическите лица с нестопанска цел и действащите в страната нормативни документи.